tartuNLP/wikipedia-smugri-20251201 huggingface dataset:
Demarai Gray

Demarai Remelle Gray (sündinud 28. juunil 1996 Birminghamis) on Inglismaal sündinud Jamaica jalgpallur, kes mängib äärepoolkaitsjana Inglismaa Premier League'i klubis Everton ja Jamaica jalgpallikoondises.
Ta alustas klubikarjääri Birmingham Citys, mille noorteakadeemiaga liitus 2006. aastal. Hooajal 2013–14 tegi ta klubi põhimeeskonnas debüüdi Inglismaa esiliigas.
2016. aasta jaanuaris liitus ta Inglismaa kõrgliigaklubiga Leicester City, kellega sõlmis kolme ja poole aasta pikkuse lepingu. Arvatav üleminekusumma oli 3,7 miljonit naelsterlingit. Hooajal 2015–16 tuli ta klubiga Inglismaa meistriks. Järgmisel hooajal lõi ta 24. septembril 2016 toimunud mängus Manchester Unitedi vastu oma esimese värava Premier League'is.
2021. aasta jaanuaris sõlmis ta lepingu Saksamaa kõrgliigaklubiga Leverkuseni Bayer, kuid naasis juba sama aasta juulis Inglismaa kõrgliigasse, liitudes Evertoniga.
Aastatel 2014–2019 mängis Gray Inglismaa noortekoondistes. Tänu Jamaica päritolule kutsuti ta 2023. aastal Jamaica jalgpallikoondise. Koondisedebüüdi tegi ta 2023. aasta CONCACAF Gold Cup'i esimeses alagrupimängus USA vastu ning andis selles mängus Damion Lowe'ile väravasöödu. Teises alagrupimängus lõi Gray kaks väravat Trinidadi ja Tobago vastu. Jamaica jõudis turniiril poolfinaali, kus kaotati hilisemale meistrile Mehhiko. Gray valiti turniiri sümboolsesse koosseisu.
Wes Morgan

Westley Nathan Morgan (sündinud 21. jaanuaril 1984 Nottinghamis) on endine Jamaica jalgpallur (kaitsja).
Ta alustas klubikarjääri 2002. aastal kodulinnaklubis Nottingham Forest. Ta kuulus alates hooajast 2003–04 klubi põhimeeskonda. Ta mängis klubi meeskonnas kokku üheksal hooajal, millest kuuel hooahal Inglismaa esiliigas ja kolmel hooajal Inglismaa tugevuselt kolmandas liigas.
2012. aasta jaanuaris liitus ta Inglismaa esiliigas mängiva Leicester Cityga. Tänu edukale 2011–12 hooajale, määrati ta järgmisel hooajal klubi meeskonna kapteniks. Hooajal 2013–14 võitis Leicester City Inglismaa esiliiga ja tõusis kõrgliigasse. Hooaegadel 2010–11, 2012–13 ja 2013–14 valiti Morgan Inglismaa esiliiga hooaja sümboolsesse koosseisu. 21. märtsil 2015 lõi ta mängus Tottenham Hotspuri vastu oma esimese värava Inglismaa kõrgliigas. Hooajal 2015–16 tuli ta Leicester City Inglismaa meistriks. Morgan mängis sel hooajal kõigis 38 liigamängus kõik minutid. Ta valiti koos meeskonnakaaslaste Jamie Vardy, N'Golo Kanté ja Riyad Mahreziga Premier League'i hooaja sümboolsesse koosseisu. Ta sai kolmandaks väljakumängijaks pärast Gary Pallisteri (1992–93) ja John Terryt, kes on Premier League'is tiitlihooajal mänginud kaasa kõik minutid. 14. märtsil 2017 lõi ta UEFA Meistrite Liiga kaheksandikfinaalis värava Sevilla vastu, saades sellega esimeseks Jamaica mängijaks, kes on Meistrite Liigas skoorinud.
Jalgpallurikarjääri lõpetas Morgan hooaja 2020/21 lõppedes.
Aastatel 2013–2016 kuulus Morgan Jamaica jalgpallikoondisse. Ta tegi koondisedebüüdi 7. septembril 2013 mängus Panama vastu. Ta kuulus Jamaica koondisse 2015. aasta Copa Américal, 2015. aasta CONCACAF Gold Cupil ja 2016. aasta Copa América Centenariol.
Joshua King

Joshua Christian Kojo King (sündinud 15. jaanuaril 1992 Oslos) on Norra jalgpallur. Ta mängib ründajana Türgi kõrgliigaklubis Fenerbahçe ja Norra jalgpallikoondises.
Ta alustas noorena klubikarjäääri Norra klubides. 2008. aastal liitus ta Manchester Unitediga. Klubi põhimeeskonnas tal liigadebüüti teha ei õnnestunud. Aastatel 2010–2012 oli ta laenul Inglismaa esiliiga klubides Preston North End, Hull City ja Blackburn Rovers ning Saksamaa kõrgliigas Mönchengladbachi Borussias. 2013. aasta jaanuaris sõlmis ta Blackburn Roversiga püsiva lepingu.
2015. aasta mais otsustas ta Blackburn Roversi lepingut mitte pikendada ja liituda ta Inglismaa kõrgliiga klubiga AFC Bournemouth. 21. novembril 2015 lõi ta mängus Swansea City vastu oma esimese värava Inglismaa kõrgliigas. Hooajal 2016–17 lõi ta Premier League'is koguni 16 väravat. 2017. aasta augustis sõlmis King Bournemouthiga uue nelja-aastase lepingu.
2021. aasta veebruaris siirdus ta Evertoni. Sama aasta juulis sõlmis ta kaheaastase lepingu äsja Inglismaa kõrgliigasse naasnud Watfordiga. 23. oktoobril 2021 tegi ta Inglismaa kõrgliigas oma eelmise koduklubi Evertoni vastu toimunud mängus kübaratriki. Inglismaa kõrgliigas lõi ta sel hooajal veel värava vaid 20. novembril Manchester Unitedi vastu ja 28. novembril penaltist Leicester City vastu. Watford jäi liigas eelviimaseks ja langes tagasi esiliigasse.
2022. aasta juulis sõlmis ta kaheaastase lepingu Fenerbahçega.
Debüüdi Norra jalgpallikoondises tegi King 7. septembril 2012 MM-i valikmängus Islandi vastu. Esimese värava lõi ta koondise särgis sama aasta 16. oktoobril mängus Küprose vastu.
Tema isa on pärit Gambiast ja ema norralanna.
1922. aasta rahvaloendus

1922. aasta rahvaloendus oli rahvaloendus, mis viidi Eestis läbi 1922. aasta lõpus. See oli ühtlasi esimene üldine rahvaloendus Eesti Vabariigis.
Rahvaloenduse andmete järgi elas Eestis 1 107 059 elanikku, kellest 298 873 elas linnas ja 791 934 maal.
James Tomkins

James Oliver Charles Tomkins (sündinud 29. märtsil 1989 Basildonis) on Inglismaa jalgpallur. Ta mängib Premier League'i klubis Crystal Palace.
Ta alustas klubikarjääri West Ham Unitedis, mille noorteakadeemiaga liitus ta 1997. aastal. Klubi põhimeeskonnas debüteeris ta hooajal 2007–08. 4. aprillil 2009 lõi ta mängus Sunderlandi vastu oma esimese värava Inglismaa kõrgliigas. Tomkins mängis West Ham Unitedi meeskonnas kokku üheksal hooajal, millest kaheksa Premier League'is ja ainult hooaeg 2011–12 Inglismaa esiliigas.
2016. aasta juulis sõlmis ta viieaastase lepingu Crystal Palace'iga. Üleminekusumma oli 10 miljonit naelsterlingit.
Tomkins on kuulunud Inglismaa noortekoondistesse. 2012. aasta suveolümpiamängude jalgpalliturniiril kuulus ta Suurbritannia võistkonda.
20. Augusti väljak

20. Augusti väljak on väljak Tallinna vanalinnas Harjumäel. Väljak on nimetatud 20. augustil 1991 toimunud sündmuse mälestuseks ("Otsus Eesti riiklikust iseseisvusest").
Väljaku nimi kinnitati 3. augustil 2011. Väljak avati pidulikult 20. augustil 2011.
Max Meyer

Maximilian Meyer (tuntud kui Max Meyer; sündinud 18. septembril 1995 Oberhausenis) on Saksamaa jalgpallur, kes mängib poolkaitsjana Šveitsi kõrgliigaklubis Luzern.
Ta alustas klubikarjääri Saksamaa klubis Schalke. Saksamaa kõrgliigas tegi ta debüüdi hooajal 2012–13. Järgmisel hooajal lõi ta Bundesligas juba kuus väravat. Esimestel hooaegadel mängis Meyer ründava poolkaitsjana, kuid hiljem kaitsvamal positsioonil, mistõttu ka tema löödud väravate arv vähenes.
2018. aasta augustis sõlmis ta kolmeaastase lepingu Inglismaa kõrgliigaklubiga Crystal Palace. 19. jaanuaril 2019 lõi ta mängus Liverpooli vastu oma esimese värava Inglismaa kõrgliigas.
2021. aasta jaanuaris liitus ta Saksamaa kõrgliigaklubiga 1. FC Köln. 2021. aasta septembris sõlmis ta kaheaastase lepingu Türgi kõrgliigaklubiga Fenerbahçe. Hooaja 2021/22 teises pooles oli ta laenul Taani kõrgliigaklubis Midtjylland.
2022. aasta augustis sõlmis ta üheaastase lepingu Luzerniga.
2017. aastal tuli Meyer Saksamaa kuni 21-aastaste koondisega omavanuste Euroopa meistriks. 2016. aasta suveolümpiamängudel võitis ta Saksamaa meeskonnaga hõbemedali. Saksamaa jalgpallikoondises tegi ta debüüdi 13. mai 2014 mängus Poola vastu. Esimese värava lõi ta koondise särgis 31. augustil 2016 sõprusmängus Soome vastu.
4x4 reisid

4x4 reisid on Eesti reisisaade ja selle saate automatkajate seltskonna nimi. Automatkajatest tuntuimad on Rait ja Kai Paimets. Reisisaadet näidati kanalitel ETV, ETV2 ja TV3.
2016. aastal tunnustati reisiseltskonda aasta matkaja aunimetusega.
Harry Potter and the Methods of Rationality

"Harry Potter and the Methods of Rationality" ("HPMOR") on Harry Potteri romaanisarja fänniloome, mille autor on Ameerika Ühendriikide arvutiteadlane Eliezer Yudkowsky.
Raamatus püütakse Harry Potteri maailma ja võlukunsti selgitada teadusliku meetodi kaudu. See koosneb 122 peatükist ja ilmus osadena 28. veebruarist 2010 kuni 14. märtsini 2015. Teosele on ilmunud mitmeid järgi. Nende seas näiteks "Significant Digits".
Raamatu autor Yudkovski on tehisintellekti alale spetsialiseerunud USA teadlane. Ta on pidanud ka blogi nimega LessWrong, mis käsitleb sügavuti ratsionaalsust ja kognitiivseid nihkeid.
Sisu.
"HPMOR" 8. peatükis, sõites rongiga Sigatüüka kooli poole, sõnastab 11-aastane Harry Potter oma eluplaani nii:
"Ma mõtlen midagi Baconi plaani sarnast, mitte poliitilist võimu."
""Kõigi võimalike hüvede saavutamist" ja muud sellist."
"Ma tahan korraldada võlusõnade eksperimentaalse uurimise,"
"määrata nende toime aluseks olevad seadused,"
"teha maagia teadusliku teadmuse haruks,"
"liita üheks võlurite ja tavainimeste maailm,"
"parandada igas mõttes elukvaliteeti,"
"viia inimkond sajandeid edasi,"
"avastada surematuse saladus,"
"koloniseerida Päikesesüsteem"
"uurida galaktikat,"
"ja kõige tähtsam -"
"saada aru, mis siin kurat võtaks toimub"
"sest ümberringi käib kõikjal absoluutne jama."
"HPMOR" 8. peatükis annab Harry teada mõnedest tähtsamatest raamatutest, mida on lugenud:
Ilmumine teistes keeltes.
Raamat ilmus 2018. aastal ka vene keeles tänu edukale kampaaniale ühisrahastusplatvormil Planeta.ru, mille käigus hangiti vajaminev summa – 1,086 miljonit rubla – juba esimese 30 tunniga. Kokku koguti 11,4 miljonit rubla. Kampaania eestvedaja oli Michail Savin, Lendava Makaronimonstrumi kiriku patriarh.
Hiinakeelne tõlge ilmus võrgus 2015. aastal 
Osaline tõlge on olemas 17 keeles.
Danilo

Danilo Luiz da Silva (enam tuntud lihtsalt kui Danilo; sündinud 15. juulil 1991 Bicases) on Brasiilia jalgpallur, kes mängib parem- või vasakkaitsjana Itaalia kõrgliiga klubis Torino Juventus ja Brasiilia jalgpallikoondises.
Ta alustas klubikarjääri kodumaal América Mineiros. 2010. aasta mais liitus ta Brasiilia kõrgliiga klubiga Santos. 2011. aastal võitis ta klubiga São Paulo osariigi meistrivõistlused Campeonato Paulista ja Lõuna-Ameerika klubide meistrivõistlused Copa Libertadores. Copa Libertadorese finaalis kohtus Santos Uruguay klubiga Peñarol ning otsustavas teises mängus lõi ka Danilo värava, tuues Santosele 2:1 võidu.
2012. aasta jaanuaris sõlmis ta lepingu Portugali kõrgliiga klubiga Porto. Üleminekusumma oli 13 miljonit eurot. Hooaegadel 2011–12 ja 2012–13 tuli ta klubiga Portugali meistriks.
2015. aasta märtsis liitus Danilo 31,5 miljoni euro eest Hispaania La Liga klubiga Madridi Real. Ta tuli klubiga hooajal 2016–17 Hispaania meistriks ning võitis hooaegadel 2015–16 ja 2016–17 UEFA Meistrite Liiga.
2017. aasta juulis sõlmis ta viieaastase lepingu Inglismaa kõrgliiga klubiga Manchester City. Arvatav üleminekusumma oli 26,5 miljonit eurot. Esimese värava Inglismaa kõrgliigas lõi ta 23. detsembril 2017 mängus AFC Bournemouthi vastu. Hooaegadel 2017–18 ja 2018–19 tuli ta klubiga Inglismaa meistriks.
2019. aasta augustis siirdus ta Torino Juventusesse, kellega sõlmis viieaastase lepingu. Üleminekusumma oli 37 miljoni eurot.
2011. aastal tuli ta Brasiilia kuni 20-aastaste koondisega juunioride maailmameistriks. Debüüdi Brasiilia jalgpallikoondises tegi Danilo 14. septembril 2011 mängus Argentina vastu. Ta kuulus Brasiilia koondisse 2018. aasta maailmameistrivõistlustel. 2012. aasta suveolümpiamängudel võitis ta Brasiilia meeskonnaga hõbemedali.
5 kauneimat Eesti lasteraamatut

"5 kauneimat Eesti lasteraamatut" on iga-aastane lasteraamatute konkurss, mille korraldajad on Eesti Kujundusgraafikute Liit, Eesti Kirjastuste Liit, Eesti Lastekirjanduse Keskus, Eesti Rahvusraamatukogu ja Eesti Trüki- ja Pakenditööstuse Liit.
Selle konkursiga paralleelselt viiakse läbi ka konkurssi "25 kauneimat Eesti raamatut".
Fintel

 
Fintel on vald Saksamaal Alam-Saksi liidumaal Rotenburgi kreisis.
Valla pindala on 36,08 km². 31. detsembril 2017 elas seal 2850 inimest. Vald paikneb Fintau ja Ruschwede jõe ääres.
Fintel kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga, mille katkestas Taani okupatsioon aastatel 1712–1715, ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis pärast Hannoveri kuningriigiks ülendamist 1814. aastal liidendas vürstkonna reaaluniooni ning vürstlikust territooriumist, sealhulgas Fintelist, sai uue, 1823. aastal loodud Stade regiooni osa.
Helvesiek

Helvesiek on vald Saksamaal Alam-Saksi liidumaal Rotenburgi kreisis.
Valla pindala on 21,78 km². 31. detsembril 2017 elas seal 791 inimest.
Helvesiek kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Helvesiekist, sai uue 1823. aastal loodud Stade regiooni osa.
Lauenbrück

Lauenbrück on vald Saksamaal Alam-Saksi liidumaal Rotenburgi kreisis.
Valla pindala on 21,89 km². 31. detsembril 2017 elas seal 2276 inimest.
Lauenbrück kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Lauenbrückist, sai uue 1823. aastal loodud Stade regiooni osa.
Stemmen (Rotenburg)

Stemmen on vald Saksamaal Alam-Saksi liidumaal Rotenburgi kreisis.
Valla pindala on 24,63 km². 31. detsembril 2017 elas seal 817 inimest.
Stemmen kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Stemmenist, sai uue 1823. aastal loodud Stade regiooni osa.
Vahlde

Vahlde on vald Saksamaal Alam-Saksi liidumaal Rotenburgi kreisis.
Valla pindala on 17,53 km². 31. detsembril 2017 elas seal 671 inimest.
Vahlde kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Vahldest, sai uue 1823. aastal loodud Stade regiooni osa.
Alfstedt

Alfstedt on vald Saksamaal Alam-Saksi liidumaal Rotenburgi kreisis.
Valla pindala on 16,22 km². 31. detsembril 2017 elas seal 869 inimest.
Alfstedt kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Alfstedtist, sai uue 1823. aastal loodud Stade regiooni osa.
Ameerika piison

Ameerika piison ("Bison bison") on suur veislane, kes elutseb Põhja-Ameerikas.
Andre Gray

Andre Anthony Gray (sündinud 26. juunil 1991 Wolverhamptonis) on Inglismaa-Jamaica jalgpallur, kes mängib ründajana Kreeka kõrgliigaklubis Aris ja Jamaica jalgpallikoondises.
Ta alustas karjääri Shrewsbury Townis. Karjääri algusaastatel mängis ta Inglismaa madalamate liigade klubides. Ta paistis silma Inglismaa tugevuselt viienda liiga klubis Luton Town, lüües hooajal 2013–14 liigas 30 väravat.
2014. aasta juunis liitus ta Inglismaa esiliigaklubiga Brentford, kellega sõlmis kolmeaastase lepingu. Hooajal 2014–15 lõi ta esiliigas 16 väravat. 2015. aasta augustis siirdus Gray teise esiliigaklubisse, Burnleysse. Tema üleminekusumma oli umbes kuus miljonit naelsterlingit, mis oli Burnley läbi aegade suurim ost. Hooajal 2015–16 lõi ta liigas 25 väravat, millega oli liiga suurim väravakütt. Burnley võitis esiliiga ja tõusis Premier League'i. Järgmisel hooajal lõi ta Inglismaa kõrgliigas üheksa väravat.
2017. aasta augustis sõlmis ta viieaastase lepingu Inglismaa kõrgliigaklubiga Watford. Tegemist oli Watfordi suurima üleminekuga. 2021. aasta augustis suundus ta laenule Queens Park Rangersi ning lõi hooajal 2021/22 Inglismaa esiliigas 10 väravat.
2022. aasta juulis sõlmis ta nelja-aastase lepingu Arisega.
25. märtsil 2021 debüteeris Gray mängus USA vastu Jamaica jalgpallikoondises. Jamaica koondises lõi ta esimese värava sama aasta 7. juunil sõprusmängus Serbia vastu. Ta kuulus Jamaica koondisse 2021. aasta CONCACAF Gold Cup'il.
Ivar Kosenkranius

Ivar Kosenkranius (10. juuni 1937 – 4. detsember 2019) oli eesti stsenarist.
1950. aastatel töötas ta ENSV Kinomatografistide Liidu sekretärina ja hiljem filmikriitikuna. Ta on kirjutanud dokumentaal- ja mängufilmide stsenaariume. 
Ta on kirjutanud ka mitu raamatut ja filmiteemalist tarbekirjandust. 
Hansapanga aktsionärina sai temast miljonär. 
Isiklikku.
Ivar Kosenkranius oli abielus ajakirjanik Lilian Kosenkraniusega, kes oli aastail 1971–1990 Eesti Televisiooni populaarse telesaate "Vaata kööki" saatejuht.
Vitu keel

Vitu keel on Austroneesia keelkonna Lääne-Okeaania keelte Mesomelaneesia harusse kuuluv keel, mida kõneldakse Paapua Uus-Guineas Vitu saartel Lääne-Uus-Britannia provintsis. 
Kõnelejate arv oli 1991. aastal ligikaudu 8800.
Vitu keel on väga lähedane uneapa ehk bali keelele, neid on peetud ka üheks bali-vitu keeleks.
Fonoloogia.
Vitu keeles on 14 konsonantfoneemi ja 5 vokaalfoneemi. Tok-pisini keelest laenatud sõnades esineb ka võõrhäälik "s".
Süntaks.
Vitu keel on SVO-keel.
Basdahl

Basdahl on vald Saksamaal Alam-Saksi liidumaal Rotenburgi kreisis.
Valla pindala on 32,34 km². 31. detsembril 2017 elas seal 1383 inimest.
Basdahl kuulus 1180. aastal rajatud vürstlikku Bremeni peapiiskopkonda. Selle parlamenti, Bremeni seisuseid (saksa: "Stiftsstände"), kutsuti maapäevadele ("Tohopesaten" või "Landtage") tavaliselt Basdahli, kuna Bremervörde oli pealinn, kus vürstliku peapiiskopi residents ja valitsuse asukoht (1219. aastast). Bremeni kapiitel asus Bremeni linnas. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. Seisused kohtusid siis palju harvemini, sest Rootsi valitsejad püüdsid kõrvaldada seisuste mõju seadusandlusele. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Basdahlist, sai uue 1823. aastal loodud Stade regiooni osa.
Ebersdorf (Alam-Saksi)

Ebersdorf on vald Saksamaal Alam-Saksi liidumaal Rotenburgi kreisis.
Valla pindala on 28,83 km². 31. detsembril 2017 elas seal 1062 inimest.
Ebersdorf kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Ebersdorfist, sai uue 1823. aastal loodud Stade regiooni osa.
Hipstedt

Hipstedt on vald Saksamaal Alam-Saksi liidumaal Rotenburgi kreisis.
Valla pindala on 29,38 km². 31. detsembril 2017 elas seal 1245 inimest.
Hipstedt kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Hipstedtist, sai uue 1823. aastal loodud Stade regiooni osa.
Cenk Tosun

Cenk Tosun (sündinud 7. juunil 1991 Wetzlaris Saksamaal) on Türgi jalgpallur, kes mängib ründajana Türgi kõrgliiga klubis Beşiktaş ja Türgi jalgpallikoondises.
Ta alustas klubikarjääri Saksamaal Frankfurdi Eintrachtis, mille noortesüsteemiga liitus ta 1997. aastal. Ainsal korral pääses ta klubi põhimeeskonnas väljakule 8. mail 2010 Bundesliga hooaja viimases mängus VfL Wolfsburgi vastu.
2011. aasta jaanuaris liitus ta Türgi kõrgliiga klubiga Gaziantepspor. Ta mängis klubi meeskonnas neljal hooajal, millest kolmel hooajal lõi ta liigas vähemalt 10 väravat. 2014. aasta veebruaris liitus ta Türgi suurklubiga Beşiktaş. Hooaegadel 2015–16 ja 2016–17 tuli ta klubiga Türgi meistriks. Hooajal 2016–17 lõi ta Türgi kõrgliigas koguni 20 väravat, millega oli liigas parima väravaküti arvestuses teisel kohal.
2018. aasta jaanuaris sõlmis ta nelja ja poole aasta pikkuse lepingu Inglismaa Premier League'i klubiga Everton. Arvatav üleminekusumma oli 27 miljonit eurot. Esimese värava Inglismaa kõrgliigas lõi ta 3. märtsil 2018 mängus Burnley vastu. Hooaja 2019–20 teises pooles mängis ta laenul Crystal Palace'is. 2021. aasta jaanuaris liitus ta laenulepingu alusel taas Beşiktaşega.
Tosun on küll mänginud Saksamaa noortekoondistes, kuid kuulub alates 2013. aastast Türgi jalgpallikoondisse. Türgi rahvuskoondises tegi ta debüüdi 15. oktoobril 2013 MM-i valikmängus Hollandi vastu. Esimese värava lõi ta koondise särgis 13. novembril 2015 sõprusmängus Katari vastu.
2017. aastal valiti ta Türgi aasta jalgpalluriks.
Oerel

Oerel on vald Saksamaal Alam-Saksi liidumaal Rotenburgi kreisis.
Valla pindala on 33,70 km². 31. detsembril 2017 elas seal 1882 inimest.
Oerel kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Oerelist, sai uue 1823. aastal loodud Stade regiooni osa.
Anderlingen

Anderlingen on vald Saksamaal Alam-Saksi liidumaal Rotenburgi kreisis.
Valla pindala on 35,67 km². 31. detsembril 2017 elas seal 865 inimest.
Anderlingen kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Anderlingenist, sai uue 1823. aastal loodud Stade regiooni osa.
Lucas Pérez

Lucas Pérez Martínez (sündinud 10. septembril 1988 A Coruñas) on Hispaania jalgpallur, kes mängib ründajana Hispaania kõrgliiga klubis Cádiz.
Ta alustas klubikarjääri Hispaania klubides. Aastatel 2007–2009 mängis ta Madridi Atlético kolmandas meeskonnas ja aastatel 2009–2011 Rayo Vallecano reservmeeskonnas. Rayo Vallecano põhimeeskonnas pääses ta kuuel korral väljakule Hispaania esiliigas ja lõi ühe värava.
2011. aasta jaanuaris liitus ta Ukraina kõrgliiga klubiga Lvivi Karpatõ, kus mängis kokku kolm hooaega. Hooajal 2013–14 mängis ta Kreeka kõrgliiga klubis PAOK.
Hooajal 2014–15 suundus ta laenule Hispaania kõrgliiga klubisse Deportivo La Coruña. 2015. aasta augustis sõlmis ta klubiga püsiva lepingu. Hooajal 2015–16 lõi ta liigas koguni 17 väravat.
2016. aasta augustis liitus ta Inglismaa kõrgliiga klubiga Arsenal. Üleminekusumma oli 17,1 miljonit naelsterlingit. Esimese värava Inglismaa kõrgliigas lõi ta 3. jaanuaril 2017 mängus AFC Bournemouthi vastu. Hooaja 2017–18 mängis ta taas Deportivo La Coruñaga laenul Hispaania kõrgliigas.
2018. aasta augustis sõlmis Pérez kolmeaastase lepingu West Ham Unitediga. Arvatav üleminekusumma oli 4 miljonit naelsterlingit. 4. detsembril 2018 lõi ta mängus Cardiff City vastu kaks väravat. Ta sai sellega esimeseks West Ham Unitedi mängijaks pärast Paulo Wanchope'i, kes on vahetusmängijana kaks väravat löönud.
2019. aasta mais siirdus ta tagasi Hispaania kõrgliigasse, liitudes Deportivo Alavésiga. 2021. aasta augustis sõlmis ta üheaastase lepingu Elchega. 2022. aasta jaanuaris sõlmis ta 18 kuu pikkuse lepingu Cádiziga.
Connor Wickham

Connor Neil Ralph Wickham (sündinud 31. märtsil 1993 Herefordis) on Inglismaa jalgpallur, kes mängib ründajana Inglismaa kõrgliiga klubis Crystal Palace.
Ta alustas klubikarjääri Ipswich Townis, mille noorteakadeemiaga liitus 2006. aastal. Hooajal 2008–09 tegi ta klubi põhimeeskonnas debüüdi Inglismaa esiliigas. Järgmisel hooajal kuulus ta juba Ipswich Towni põhikoosseisu.
2011. aasta juunis sõlmis ta lepingu Inglismaa kõrgliiga klubiga Sunderland. Üleminekusumma oli kaheksa miljonit naelsterlingit. 29. oktoobril 2011 lõi ta mängus Aston Villa vastu oma esimese värava Inglismaa kõrgliigas. Sunderlandis mängis ta kokku neljal hooajal, kuid hooaegadel 2012–13 ja 2013–14 mängis ta ka laenul Sheffield Wednesdays ning hooajal 2013–14 Leeds Unitedis.
2015. aasta augustis sõlmis ta viieaastase lepingu Crystal Palace'iga. 2016. aasta novembris vigastas Wickham põlve, mille tõttu jäi ta meeskonnast eemale kuni 2018. aasta oktoobrini. Crystal Palace'i algkoosseisu pääses ta uuesti alles 2019. aasta jaanuaris karikamängus Tottenham Hotspuri vastu, lüües selles mängus avavärava. 2020. aasta jaanuaris suundus ta hooaja lõpuni laenule Sheffield Wednesdayssse.
Gaius Servilius Geminus

Gaius Servilius Geminus (surnud 180 eKr) oli Vana-Rooma konsul 203 eKr, diktaator 202 eKr ja pontifex maximus 183. aastast kuni surmani.
Tema isa oli preetor Gaius Servilius Geminus.
Charlie Daniels

Charles John Daniels (sündinud 7. septembril 1986) on Inglismaa jalgpallur, kes mängib kaitsjana Premier League'i klubis AFC Bournemouth.
Ta alustas klubikarjääri Tottenham Hotspuris, kuid klubi põhimeeskonnas ta kordagi väljakule ei pääsenud. Aastatel 2007–2008 mängis ta laenul Inglismaa tugevuselt kolmanda liiga klubides Chesterfieldis, Leyton Orientis ja Gillinghamis. 2008. aastal sõlmis ta Leyton Orientiga püsiva lepingu ning ta mängis klubi meeskonnaga Inglismaa kolmandas liigas järgmised kolm ja pool hooaega.
2011. aasta novembris liitus ta AFC Bournemouthiga, algselt laenulepingu alusel, kuid sõlmis 2012. aasta jaanuaris klubiga püsiva lepingu. Hooajal 2012–13 sai ta klubiga Inglismaa kolmandas liigas teise koha, mis tähendas tõusu esiliigasse. Samal hooajal valiti ta League One'i hooaja sümboolsesse koosseisu. Hooajal 2014–15 võitis Bournemouth esiliiga ja tõusis esimest korda klubi ajaloos Inglismaa kõrgliigasse. 19. detsembril 2015 lõi Daniels mängus West Bromwich Albioni vastu oma esimese värava Inglismaa kõrgliigas. 2017. aasta augustis pikendas ta Bournemouthiga lepingut veel kolme aasta võrra.
Calum Chambers

Calum Chambers (sündinud 20. jaanuaril 1995 Petersfieldis) on Inglismaa jalgpallur, kes mängib kaitsjana Premier League'i klubis Aston Villa.
Ta alustas klubikarjääri Southamptonis, mille noorteakadeemiaga liitus ta 2002. aastal. Hooajal 2013–14 debüteeris ta klubi meeskonnas Inglismaa kõrgliigas.
2014. aasta juulis liitus ta Arsenaliga. 1. novembril 2014 lõi ta mängus Burnley vastu oma esimese värava Inglismaa kõrgliigas. Suurema osa hooajast 2016–17 mängis ta laenul Middlesbrough's. Hooajal 2018–2019 mängis ta Arsenalist laenulepingu alusel Fulhamiga Inglismaa kõrgliigas. 2019. aastal valiti ta Fulhami aasta mängijaks.
2022. aasta jaanuaris sõlmis ta kolme ja poole aasta pikkuse lepingu Aston Villaga.
Debüüdi Inglismaa jalgpallikoondises tegi Chambers 3. septembril 2014 EM-i valikmängus Norra vastu.
Victor Lindelöf

Victor Jörgen Nilsson Lindelöf (sündinud 17. juulil 1994) on Rootsi jalgpallur, kes mängib kaitsjana Premier League'i klubis Manchester United ja Rootsi jalgpallikoondises. Ta on tavaliselt keskkaitsja, kuid võib mängida ka paremkaitsjana.
Ta alustas klubikarjääri Rootsi kolmandal tasandil mängiva Västeråsega. 2012. aastal liitus ta Portugali klubiga Lissaboni Benfica. Esimesel kolmel hooajal mängis ta põhiliselt klubi duubelmeeskonnas Portugali esiliigas. Hooajal 2015–16 kindlustas ta koha Lissaboni Benfica põhimeeskonnas.
2017. aasta juunis liitus ta Manchester Unitediga. Üleminekusumma oli 35 miljonit eurot. Esimese värava lõi ta klubi meeskonnas 29. jaanuaril 2019 mängus Burnley vastu, tuues Manchester Unitedile koduväljakul 2:2 viigi.
Debüüdi Rootsi jalgpallikoondise tegi Lindelöf 24. märtsil 2016 sõprusmängus Türgi vastu. Esimese värava lõi ta koondise särgis 10. oktoobril 2016 MM-i valikmängus Bulgaaria vastu. Ta kuulus Rootsi koosseisu 2016. aasta Euroopa meistrivõistlustel ja 2018. aasta maailmameistrivõistlustel.
2018. aastal valiti Lindelöf Rootsi aasta jalgpalluriks.
Anni lasteaed

Anni lasteaed on lasteaed Tartus aadressil Tamme puiestee 80a. Lasteaeda haldab Sverresson OÜ. Lasteaia direktor on Anne Laan.
Leander Dendoncker

Leander Dendoncker (sündinud 15. aprillil 1995 Passendales) on Belgia jalgpallur, kes mängib kaitsja või kaitsva poolkaitsjana Premier League'i klubis Aston Villa ja Belgia jalgpallikoondises.
Ta alustas klubikarjääri kodumaal Anderlechtis, mille noortesüsteemiga liitus ta 2009. aastal. Klubi põhimeeskonnas mängis ta alates hooajast 2014–15. Hooajal 2016–17 tuli ta klubiga Belgia meistriks.
2018. aasta augustis suundus ta laenule äsja Inglismaa kõrgliigasse tõusnud Wolverhampton Wanderersi. Esimese värava Inglismaa kõrgliigas lõi ta 2. veebruaril 2019 mängus Evertoni vastu. 2019. aasta juulis sõlmis ta klubiga püsiva lepingu.
2022. aasta septembris siirdus ta Aston Villasse.
Belgia jalgpallikoondises tegi Dendoncker debüüdi 7. juuni 2015 sõprusmängus Prantsusmaa vastu. Koondisekarjääri esimese värava lõi ta 8. juunil 2022 UEFA Rahvuste Liiga mängus Poola vastu. Ta kuulus Belgia koondisse 2018. aasta maailmameistrivõistlustel ja 2021. aasta Euroopa meistrivõistlustel.
Endla linnuala

Endla linnuala on linnuala, mis hõlmab alasid Lääne-Viru, Järva ja Jõgeva maakonnas. Linnuala pindala on umbes 10 000 ha.
Kaitseala on moodustatud 2004, et teiste seas kaitsta järgmisi linnuliike: kaljukotkas, soo-loorkull, punaselg-õgija.
Endla nõgu

Endla nõgu on nõgu Pandivere kõrgustiku lõunanõlva jalamil.
Nõgu asub umbes 80 m üle merepinna.
Nõo keskel on Endla järv. Nõos on Endla soostik.
Endla viadukt

Endla viadukt (ka Kristiine viadukt ja rahvasuus Unduski org) on viadukt Tallinnas Endla tänaval. Viadukt on osa Tallinna–Keila raudteest.
Viadukt ehitati 1962.
Georg Ots Spa Hotell

Georg Ots Spa Hotell (lühend GOSPA) on spaahotell Saare maakonnas Kuressaares aadressil Tori tänav 2.
Hotell avati 2004. aastal. Hoone projekteeris KOKO Arhitektid OÜ.
Laura Nikolai kirik

Laura Nikolai kirik (ka Laura Nigula kirik) on mahajäetud luteri kirik Setumaal Laura külas, praeguse haldusjaotuse järgi Venemaal Pihkva oblastis Petseri rajoonis Laura asulas. 
Kirikut kasutas Laura Nikolai kogudus.
Kiriku projekti tegi aastatel 1920–1921 arhitekt Anatoli Podtšekajev. Kirikut hakati 1921. aastal ehitama, kuid pärast vundamenditöid jäi ehitus soiku.
Kiriku ehitus pühitseti uuesti ja pandi nurgakivi 1925. aastal. Ehitust alustati 1926. aastal, põhiosas oli kirik valmis 1927. aastal. Kirik pühitseti sisse 1928. aastal.
Laura Nikolai kogudus

Laura Nikolai kogudus (ka Laura Nigula kogudus) oli luterlik kogudus, mis tegutses Setumaal Laura alevikus. 
Kogudus kuulus Võru praostkonda. 
Laura kogudus tegutses lätlaste Pihkva Jakobi koguduse filiaalina, koguduse moodustasid peamiselt läti kolonistid Aluliina ja Smiltene vallast ja sealsest lähemast ümbruskonnast. 
Palve- ja koolimaja valmisid ja pühitseti 14. augustil 1867. aastal Vastseliina Katariina koguduse õpetaja Gustav Alexander Hermann Masingu ja Aluliina kirikukoguduse õpetaja Heinrich Christian Gustav Kupfferi poolt. 
1869–1873 teenis Pihkva läti ja Laura kogudust, August Brenner (1841–1899) 1901. aastast oli koguduse pastor Karl Lapping (sünd. 1869).
Alates 1892. aastast oli koguduse köster kooliõpetaja Paul Donberg.
1916. aastal põles vana hoone ära. 1920. aastal hakati kavandama uut kivikirikut, mida hakati kasutama alates 1927. aastast.
Olev Kentsi orelitöökoda

Olev Kentsi orelitöökoda on Eesti osaühing, mis tegeleb orelite ehitamise, restaureerimise ja paigaldamisega ning ka muude klahvpillide häälestamise ja parandamisega. 
Ettevõte asutati 1997. aastal Olev Kentsi eestvedamisel.
Paul Kerese aasta

Paul Kerese aasta oli eesti maletaja Paul Kerese 100. sünniaastapäeva aasta (see on 2016), mille 24. novembril 2015 kuulutas välja Rahvusvaheline Maleföderatsioon (FIDE).
2016. aasta jooksul toimusid mitmed maleüritused. Näiteks Eesti Maleliit korraldas festivali "Paul Keres 100", mis kestis 2015. aasta detsembrist 2016. aasta detsembrini. Aastal 2016 andis Eesti Pank välja 2-eurose meenemündi ja Eesti Post teemakohase postmargi.
Mihkel Aitsam

Mihkel Aitsam (1. detsember 1877 Märjamaa Sääla küla Aitsamaa renditalu – 17. juuni 1953 Kivi-Vigala külanõukogu) oli eesti kirjanik, ajakirjanik ja kodu-uurija.
Elulugu.
1893. aastast hakkas Mihkel Aitsam Valgusele kaastööd tegema, hiljem kirjutas ka Eesti Postimehele ja Olevikule. 1904. ilmusid lühemad jutud Teatajas ja lisaks mitmes teises poliitilises ajalehes, mille kaastööliseks oli.
1906. aastal kui tema isatalu Vene karistussalkade poolt hävitati, asus ta Tallinna elama ja läks Karl August Hermanni kutsel tööle ajalehe Hüüdja toimetusse, kus töötas ajalehetoimetuse sulgemiseni. 
Hiljem töötas Tallinna Eesti Põllumeeste Seltsi asjaajaja ja tegi mitmele ajalehele kaastööd, nende seas ka kahele Peterburi Vene lehele. 1918. aastast töötas Päevalehe toimetuses.
Tema tuntumad teosed olid "Hiiu lossist Siberisse" (1937), "Eestimaa kuningas" (1939) ja "Hiislari tütar" (1940).
Osales 1905.–1907. aasta revolutsioonis (vaata 1905. aasta revolutsioon Eestis).
Isiklikku.
Tema isa, Aitsamaa talu rentnik Mihkel Aitsam (1833–1913) oli tuntud mehena, kes mõisnik Uexkülli rendi asjus Tallinna ringkonnakohtusse kaebas ja seal võitis.
Ta oli fotograaf Mihkel Aitsami (1913–1999) isa ja ajakirjanik Viio Aitsami vanaisa.
Mihkel Aitsam (1913–1999)

Mihkel Aitsam (16. juunil 1913 Tallinn – 6. november 1999) oli eesti kodu-uurija, loodusemees, ajakirjanik, fotograaf, õpetaja.
Ta lõpetas 1932. aastal Tallinna Reaalkooli, õppis aastatel 1933–1934 Tartu Ülikoolis matemaatikat, 1934–1935 ehitustehnikat ja 1935–1936 agronoomiat.
Ta ehitas Eesti ühe esimese teleri. 
Isiklikku.
Tema isa oli kirjanik ja kodu-uurija Mihkel Aitsam, tütred on Anne Lannes, Mari Ivask ja Viio Aitsam.
Mihkel Aitsam (1833–1913)

Mihkel Aitsam (1833–1913) oli Aitsamaa talu rentnik ja tuntud mehena, kes mõisnik Uexkülli rendi asjus Tallinna ringkonnakohtusse kaebas ja seal võitis.
Operatsioon Priboi

Operatsioon Priboi (eesti keeles 'murdlaine') ehk märtsiküüditamine oli Eesti NSV-s, Läti NSV-s ning Leedu NSV-s 1949. aastal 25. märtsist kuni 28. märtsini NSV Liidu Ministrite Nõukogu alusel läbi viidud elanike massiküüditamine Venemaa Siberi piirkonda. Küüditati enam kui 90 000 inimest.
Väljasaadetavate arvu kindlaksmääramine.
Mastaapse operatsiooni läbiviimisel oli esmaseks ülesandeks väljasaadetavate perekondade kindlaksmääramise töö käivitamine. NSV Liidu Ministrite Nõukogus 29. jaanuaril 1949 vastu võetud määrusega 390-138ss pandi paika väljasaadetavate arvud Baltikumis. Eesti NSV-s 7500 perekonda, 22 500 inimest, Läti NSV-s 13 000 perekonda, 39 000 inimest ning Leedu NSV-s 8500 perekonda, 25 500 inimest. Kokku kuulus määruse järgi ümberasustamisele 29 000 perekonda ja 87 000 inimest.
Suhkruvaher

Suhkruvaher ("Acer saccharum") on seebipuuliste sugukonda vahtra perekonda kuuluv heitlehine puu.
Botaanilised tunnused.
Suhkruvaher kasvab 18–24 (40) m kõrgeks, tüve läbimõõt võib olla kuni 60 (150) cm. Eraldi kasvades on puu madalalt algava munaja võraga, puistus aga sirge ja kõrge tüvega ning kitsassilinderja võraga. Noorte puude koor on hallikas ja sile, vanemas eas moodustub sügavate vertikaalsete vagudega korp, mis sarnaneb osaliselt pärna korbaga. Võrsete värvus varieerub punakaspruunist roheliseni, sileda koorega. Pungad on terava tipuga, kuni 1,2 cm pikkused, pruunid.
Suhkruvahtra lihtlehed paiknevad vastastikku, on kuni viiehõlmalised ja alt kahvatuma värvusega. Leheroots on kuni 8 cm pikkune. Sügisel muutuvad lehed kollaseks, seejärel heleoranžikaks ja punaseks. Leherootsus puudub piimjas mahl. 
Õied ripuvad kobaratena ja on kahesugulised, mis tähendab, et neil on nii tolmukad kui ka emakad, kuid ainult üks sugu on toimiv. Viljakatel isasõitel on 4–12 tolmukat. Viljakatel emasõitel on emakas kahepesalise sigimikuga, seemnealgmed on pikad ja sihvakad. Suhkruvaher õitseb aprillis.
Suhkruvahtra vili on 2,5–4 cm pikk kaksiktiibvili, mille tiivad asetsevad veidi harali. Viljas on üks seeme. Suhkruvahtra viljad valmivad sügisel. 1000 vilja mass on 60–100 g.
Kliima.
Suhkruvaher on levinud jaheda ja niiske kliimaga piirkondades. Levila põhjapoolsetel aladel on jaanuari õhutemperatuur keskmiselt −18 °C, juulis kuni 16 °C. Lõunapoolsetel aladel on jaanuari keskmine õhutemperatuur umbes 10 °C ja juulis 27 °C. Kogu suhkruvahtra levilas varieeruvad temperatuurid −40 °C põhjaosas kuni 38 °C edelaosas. Periooditi esinevad ka äärmuslikumad temperatuuritingimused, kus temperatuur on normist kuni 11 °C madalam või kõrgem. Aasta keskmine sademete hulk on vahemikus 510 mm läänes kuni 2030 mm Lõuna-Apalatšides.
Levila.
Suhkruvahtra looduslik areaal hõlmab Põhja-Ameerika ida- ja kirdeosa. Põhjas ulatub levila peaaegu 35. laiuskraadini, Kanadas Manitoba provintsi äärmisest kagunurgast ja läbi Kesk-Ontario, Quebeci lõunakolmandiku, New Brunswicki ja Nova Scotia provintsi kuni Atlandi ookeanini. Ameerika Ühendriikides esineb suhkruvaher kogu Uus-Inglismaal, New Yorgi ja Pennsylvania osariigis, edela pool läbi New Jersey osariigi keskosa kuni Apalatšideni. Lõunas ulatub liigi levila Tennessee osariigi lõunapiirini. Lääne pool kasvab suhkruvaher looduslikult Missouri osariigist kuni Kansase osariigi idaosani.
Kasutamine.
Suhkruvahtra mahla kasutatakse siirupi tootmiseks. Suhkruvahtra mahl on kaks korda magusam kui teistel sarnastel puuliikidel. Mahla kogutakse peamiselt kevadel, 35–40 liitrist mahlast saab ühe liitri siirupit. Mahla saamiseks peab olema vähemalt 5 °C sooja. Ühest puust saab aastas keskmiselt 5,6 liitrit mahla.
Suhkruvaher on tuntud vastupidavuse ja tugevuse poolest. Suhkruvahtra puitu hinnatakse väga kõrgelt ja kasutatakse mitmesuguseks otstarbeks, nagu põllumajandusmasinate puitosade, hinnalise mööbli, muusikariistade, parketi, relvade jms valmistamiseks. Tuhk on väga leeliserikas ja seda kasutatakse kaaliumkarbonaadi valmistamiseks. 
Suhkruvahtrat kasutatakse laialdaselt dekoratiiv- või varjupuuna.
Makarius (Maletõtš)

Makarius (ukraina keeles "Макарій"; kodanikunimega Микола Іванович Малетич "Mõkola Ivanovõtš Maletõtš"; sündinud 1. oktoobril 1944 Krasne külas Lvivi oblastis) on Ukraina Õigeusu Kiriku Lvivi metropoliit ja Ukraina Õigeusu Kiriku Püha Sinodi alaline liige.
Haridus.
Metropoliit Makarius sündis Lvivi oblasti Turka rajooni Krasne külas. 1973. aastal asus ta õppima Odessa vaimulikku seminari ning 1975. aastal pühitseti ta Vene Õigeusu Kiriku (VÕK) preestriks. 1982. aastal lõpetas ta Moskva vaimuliku seminari. 
Teenistus vaimulikuna.
Vene Õigeusu Kirikus.
Ta teenis Vene Õigeusu Kirikus preestrina Donetski, Luhanski, Rostovi ja Lvivi oblastis. 
Ukraina Autokefaalses Õigeusu Kirikus.
1989. aastal lahkus ta VÕK-st. 1996. aastal pühitsesid Ukraina Autokefaalse Õigeusu Kiriku (UAÕK) patriarh Demetrius (Jarema) ja ülempiiskopid Igor (Isitšenko) ja Methodius (Kudrjakov) ta Lvivi piiskopkonna piiskopiks. 1997. aastal sai temast ka Rivne ja Volõõnia piiskop, 2001. aastal ülendati ta ülempiiskopiks ning 2011. aastal metropoliidiks. 27. veebruaril 2015. aastal valis erakorraline piiskoppide kogu ta UAÕK eestseisja kohusetäitjaks ("locum tenens"). 4. juunil 2015 valiti ta UAÕK eestseisjaks. Seoses Vene Õigeusu Kirikust lahkulöömisega pandi ta VÕK poolt kirikuvande alla, mille Konstantinoopoli Õigeusu Kiriku Püha Sinod tühistas 2018. aasta oktoobris.
Ukraina Õigeusu Kirikus.
Ta osales 2018. aasta lõpus Ukraina Õigeusu Kiriku asutamisel. 2019. aastast on ta Ukraina Õigeusu Kiriku Püha Sinodi alaline liige.
Thomas Malthus on surnud, mu arm

"Thomas Malthus on surnud, mu arm" on ansambli August Hunt 2011. aasta singel. Singel pärineb albumilt "Meie aeg on käes ...". Laulu video sai 2011. aastal kodumaiste muusikavideote edetabelis Eesti TOP 50 esikoha. Video režissöör on Andzei Matsukevits.
Ulvi hooldekodu

Ulvi hooldekodu on Lääne-Virumaal Vinni vallas Ulvi külas tegutsev hooldekodu. 
Hooldekodu avati 6. märtsil 1999. 
1999–2002 oli hooldekodu juhataja Liivi Uueni. 2019. aasta seisuga on hooldekodu juhataja Maarika Koppel.
Nikolai von Glehni ausammas

Nikolai von Glehni ausammas on ausammas Tallinnas Nõmme linnaosas Mustamäe nõlval Ehitajate tee jalakäigusilla juures.
Ausammas avati 12. novembril 2011. Ausamba autorid on skulptorid Paul Mänd ja Seaküla Simson.
Selfi

Selfi (inglise keeles "selfie"; ka "selvefoto" või "enekas") on endast tehtud foto, autoportree liik. Selfi tegemiseks (selfitamiseks) kasutatakse sageli näiteks nutitelefoni.
Gunnar Sträng

Gunnar Georg Emanuel Sträng (23. detsember 1906 Järfälla vald – 7. märts 1992 Stockholm) oli Rootsi poliitik; ta kuulus Rootsi Sotsiaaldemokraatliku Töölispartei ridadesse. Ta oli aastatel 1955–1976 Rootsi rahandusminister.
Tema poliitiline karjäär algas 1938–1951 Maatöötajate Liidu esimehena. Aastal 1945 sai ta parlamendi liikmeks. 6. juulil 1945 sai tast portfellita minister põllumajandusministeeriumis Per Albin Hanssoni neljandas valitsuses. 28. oktoobrist 1946 kuni 1. oktoobrini 1948 oli ta Rootsi põllumajandusminister Tage Erlanderi esimeses valitsuses. 1. oktoobrist 1948 kuni 12. septembrini 1955 oli ta Rootsi sotsiaalminister Tage Erlanderi teises valitsuses. 12. septembrist 1955 kuni 8. oktoobrini 1976 oli ta Rootsi rahandusminister (Tage Erlanderi kolmandas ja Olaf Palme esimeses valitsuses).
Legion of Merit

Legion of Merit on 1942. aastal asutatud Ameerika Ühendriikide sõjaline teenetemärk, mida antakse silmapaistva teenistuse ja saavutuste eest USA ning USA liitlasriikide ja teiste USA-le sõbralike riikide sõjaväelasele. 
Teenetemärgi asutas 20. juulil 1942 USA kongress ja statuudi kinnitas 29. oktoobril 1942 USA president Franklin Roosevelt. Selle järgi teenetemärk antakse USA presidendi nimel.
Teenetemärgil on neli klassi: leegionär, ohvitser, komandör ja ülemkomandör. USA sõjaväelasi võib autasustada ainult leegionäri klassi teenetemärgiga. Ülejäänud kõrgemad klassid on ette nähtud ainult välisriikide sõjaväelastele.
Esimesed Legion of Meriti autasustamised toimusid 1942. aasta oktoobris, mil komandöri klassi teenetemärgi sai Brasiilia diplomaadist brigaadikindral Amaro Soares Bittencourt ja leegionäri klassi teenetemärgi USA mereväe meditsiiniõde leitnant Ann Bernatitus. Kindral Dwight Eisenhowerile andis Roosevelt isiklikult üle Legion of Meriti teenetemärgi 26. novembril 1943 Kairos (kaks päeva enne Teherani konverentsi algust).
Aymeric Laporte

Aymeric Jean Louis Gerard Alphonse Laporte (sündinud 27. mail 1994 Agenis) on Prantsusmaal sündinud Hispaania jalgpallur, kes mängib keskkaitsjana Saudi Araabia kõrgliiga klubis Al Nassr ja Hispaania jalgpallikoondises.
Ta liitus 2010. aastal 16-aastaselt Hispaania kõrgliiga klubiga Athletic Bilbao. Ta oli pärast Bixente Lizarazut alles teine prantsuse mängija, kes selle klubiga liitunud oli. Hispaania kõrgliigas tegi ta klubi meeskonnas debüüdi 2012. aasta detsembris. Kokku mängis ta Athletic Bilbaoga Hispaania kõrgliigas kuuel hooajal. Hooajal 2013–14 valiti ta Hispaania kõrgliiga sümboolsesse koosseisu. 2015. aastal võitis ta klubiga Hispaania superkarika.
2018. aasta jaanuaris liitus Laporte Manchester Cityga. Ülemineksumma oli 57 miljonit naelsterlingit. Tegemist oli mõlema klubi jaoks suurima üleminekuga. Kohe esimesel hooajal tuli ta klubiga Inglismaa meistriks. Esimese värava Inglismaa kõrgliigas lõi ta 25. augustil 2018 mängus Wolverhampton Wanderersi vastu. 2018–19 tuli ta Manchester Cityga teist hooaega järjest Inglismaa meistriks. Hooajal 2018–19 valiti ta ka Premier League'i hooaja sümboolsesse koosseisu.
Suvel 2023 liitus Laporte ligi 30 miljoni euro eest Al Nassriga.
Aastatel 2011–2016 mängis ta Prantsusmaa noortekoondistes. 2021. aasta mais sai ta Hispaania kodakondsuse ja debüteeris sama aasta 4. juunil sõprusmängus Portugali vastu.
Ta on kaugelt baski päritolu.
Pahad Seemned

Pahad Seemned (ka Jaan Pärn ja Pahad Seemned) on 1998. aastast Tartus tegutsev rokkansambel. 
Algusaastatel kandis Tartu Üliõpilaste Looduskaitseringi Levimuusikaansambli nime. Praeguse nime võttis kollektiiv 2003. aastal. 
Ansambel koosneb peamiselt Tartu Ülikooli loodusteadlastest. Ansambel esines 2010. aasta ETV "Teadlaste öö" saates. Jaan Pärna ja Pahade Seemnete muusikat on kasutatud 2020. aastal digikultuuriaasta ühe minuti filmide seas Andres Keili ja Madis Reimundi filmis "Kevad". "Pahad Seemned" jagas 2023.a. Genialistide klubis lava ansambliga Puuluup. 
Koosseis.
Endine liige:
Diskograafia.
Laulud kogumikes:
Czesław Słania

Czesław Słania (22. oktoober 1921 Czeladź – 17. märts 2005 Kraków) oli Poola päritolu postmarkide ja paberrahade graveerija. Ta on graveerinud üle 1000 margi ja pääsenud sellega Guinnessi rekordite raamatusse.
Ta sündis aastal 1921 Czeladźis Będzini maakonnas Sileesia vojevoodkonnas. Aastal 1945 asus ta õppima Krakowi Kunstiakadeemiasse.
Aastal 1956 asus ta elama Rootsi.
Allan Vainola ja Unenäopüüdjad

Allan Vainola ja Unenäopüüdjad on Eesti ansambel.
Ansambli asutas 2006 Allan Vainola.
Liikmeid:
Hajnali demograafiline lahkmejoon

Hajnali demograafiline lahkmejoon või lihtsalt Hajnali joon oli John Hajnali kontseptsioon abiellumusest Euroopas.
1965. aastal avastas ungari-briti majandus- ja matemaatikaakadeemik, et kui tõmmata lahkmejoon Peterburist sirgelt Triestesse (tänapäeva Itaalias), siis see jagas 17. ja 18. sajandil kinnistunud, kuid teise maailmasõja eelsed sündimuse ja pereprotsesside suhted kaheks sfääriks.
Läänesfäär.
Läänesfääri iseloomustas hiline ja suure vallalisusmääraga nn "malthuslik" abielu, seega ka viljakuse suhteliselt madalad näitajad.
Idasfäär koos taskutega.
Idasfääris, sealhulgas Vahemere piirkonnas ning Iiri ja Soome nii-öelda taskutes, olid nii varajased kui ka kõiksed abielud tavaks, suurt viljakust nurjas samas suur suremus.